ททท. ชูหมอลำ เป็นหนึ่งในจุดขายหลักภาคอีสาน ส่งต่อความรัก ความสนุกสนาน สู่การเดินทางทั่วไทย
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ ททท. เป็นประธานเปิดงาน " Concert หมอลำเสียงอีสาน X ISAN IN LOVE " ณ วัดป่าอาเจียง ต.กระโพ อ.ท่าตูม จ.สุรินทร์ ผลักดัน soft power ไทยด้วยบทเพลงพื้นถิ่นอีสาน ไปกับหมอลำเสียงอีสาน เพื่อกระตุ้นให้เกิดการเดินทางท่องเที่ยวภายในภาคตะวันออกเฉียงเหนือ และให้เกิดการท่องเที่ยวข้ามจังหวัด สร้างประสบการณ์การท่องเที่ยวที่น่าจดจำ ผ่านเอกลักษณ์ของภาคตะวันออกเฉียงเหนือ ซึ่งได้แก่ศิลปวัฒนธรรมและประเพณี ด้วย “ลูกทุ่งหมอลำ” ที่สร้างความสุข ความสนุกสนาน อีกทั้งยังเป็นการยกระดับภาพลักษณ์ของสินค้าและบริการด้านการท่องเที่ยว ในมิติต่างๆ ที่จะตอบโจทย์ การเดินทางที่มีความหมายได้เป็นอย่างดี โดยการจัดงานคอนเสิร์ตเสียงอิสาน x Isan in love จัดใน 10 พื้นที่ ได้แก่ จังหวัดสุรินทร์ ศรีสะเกษ มหาสารคาม บึงกาฬ ขอนแก่น ร้อยเอ็ด ชัยภูมิ หนองคาย อุดรธานี และนครราชสีมา ตั้งแต่วันนี้จนถึงวันที่ 23 เมษายน 2566